Ահմեդ Աբբասը հերքեց նաեւ, որ Եգիպտոսում առհասարակ թրաֆիքինգ կա, որ այնտեղ կանանց գողանում են: Երբ պատմեցինք Հայաստանում հայտնի դարձած այն պատմությունը, որ նորապսակ զույգը այցելել է Եգիպտոս, փեսան ուղտի վրա է նստեցրել հարսնացուին ու արաբը ուղտով տարել է նրան, հետ չի բերել, Ահմեդը զարմացավ, ասաց, որ առաջին անգամ է լսում նման բան: Ըստ նրա, այդ հարսնացուն ինքը կամովի է գնացել հավանաբար, որովհետեւ առանց իր կամքի որեւէ արաբ չէր համարձակվի նման բան անել: Նա ասաց, որ կանայք համաձայնում են, գնում են, հետո սուտ պատմություններ են տարածում, իբր իրենց գողացել են: